El Departament de Governació i Relacions Institucionals, mitjançant la Direcció General de Relacions Institucionals i amb el Parlament, duu a terme les polítiques públiques de recuperació i foment de la memòria democràtica, i de promoció de la pau i dels drets humans.
D'acord amb l'article 46.1 f ) del Decret 184/2013, de 25 de juny, de reestructuració del Departament de Governació i Relacions Institucionals, la Direcció General de Relacions Institucionals i amb el Parlament té la funció de fomentar, a través de convocatòries públiques o mitjançant la signatura de convenis de col·laboració, les iniciatives que, en l'àmbit de la seva competència, puguin sorgir de la societat civil o del món acadèmic.
El Govern de la Generalitat valora positivament les activitats que desenvolupen les entitats i fundacions memorialistes, i les dedicades a la promoció de la pau i dels drets humans.
Per tot això, vistos els articles 87 i següents del Text refós de la Llei de finances públiques de Catalunya, aprovat mitjançant el Decret legislatiu 3/2002, de 24 de desembre, els preceptes de caràcter bàsic de la Llei 38/2003, de 17 de novembre, general de subvencions, i el Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions;
A proposta de la Direcció General de Relacions Institucionals i amb el Parlament, i en exercici de les facultats que m'atribueix l'article 12 de la Llei 13/1989, de 14 de desembre, d'organització, procediment i règim jurídic de l'Administració de la Generalitat de Catalunya,
Aprovar les bases reguladores de les subvencions a entitats sense ànim de lucre i fundacions, domiciliades a Catalunya, per a projectes de recuperació i foment de la memòria democràtica, i de promoció de la pau i dels drets humans, que s'hauran de realitzar entre l'1 de setembre de 2014 i el 30 d'abril de 2015.
Obrir la convocatòria de presentació de sol·licituds per a obtenir les subvencions previstes en aquesta Ordre.
Dotar aquesta convocatòria d'un import màxim de 200.000 €, d'acord amb la distribució següent:
-100.000 € finançats a càrrec de les partides pressupostàries GO08D/481000100/1310 i GO08D/482000100/1310 del pressupost de la Generalitat de Catalunya per a 2014, i
-100.000 € finançats a càrrec del pressupost de 2015, segons l'Acord de Govern de 10 de juny de 2014, de conformitat amb l'article 92.6 del Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre.
4.1 El termini de presentació de sol·licituds és de 20 dies a comptar de l'endemà de la publicació d'aquesta Ordre en el Diari Oficial de la Generalitat de Catalunya.
4.2 Les sol·licituds es poden presentar per mitjans electrònics, a través de l'Oficina Virtual de Tràmits ( http://www.gencat.cat/ovt ) o presencialment, al registre de la Direcció General de Relacions Institucionals i amb el Parlament (c.
Tapineria, 10, 08002 Barcelona), sens perjudici de l'article 25 de la Llei 26/2010, de 3 d'agost, de règim jurídic de les administracions públiques catalanes, i de l'article 38.4 de la Llei 30/1992, de 26 de novembre, de règim jurídic de les administracions públiques i del procediment administratiu comú.
En el cas que la persona sol·licitant no disposi de signatura electrònica avançada, un cop emplenada i enviada la sol·licitud per mitjans electrònics des de l'Oficina Virtual de Tràmits, haurà de descarregar i d'imprimir el document d'acusament de recepció que es generarà automàticament, signar-lo i fer-lo arribar a les dependències de la Direcció General de Relacions Institucionals i amb el Parlament (c.
Tapineria, 10, 08002 Barcelona) en el termini de 10 dies, d'acord amb l'article 38.4 de la Llei 30/1992, de 26 de novembre, de règim jurídic de les administracions públiques i del procediment administratiu comú.
Si no el presenta, es considerarà que l'entitat interessada ha desistit de la petició.
5.1 L'òrgan competent per tramitar la convocatòria és la persona titular de la Subdirecció General de Memòria, Pau i Drets Humans.
La resolució de la convocatòria correspon a la persona titular de la Direcció General de Relacions Institucionals i amb el Parlament, d'acord amb la Resolució GRI/1728/2013, de 18 de juliol, de delegació de competències de la vicepresidenta del Govern i consellera de Governació i Relacions Institucionals.
5.2 El termini per resoldre i notificar és de quatre mesos a comptar de la data de finalització del termini de presentació de les sol·licituds.
Un cop transcorregut aquest termini sense resolució expressa, les sol·licituds s'entenen desestimades.
5.3 La Direcció General de Relacions Institucionals i amb el Parlament ha de notificar individualment la resolució de la convocatòria a les entitats o fundacions interessades, d'acord amb els articles 58 i 59 de la Llei 30/1992, de 26 de novembre, de règim jurídic de les administracions públiques i del procediment administratiu comú.
Aquesta Ordre entra en vigor l'endemà de la publicació al Diari Oficial de la Generalitat de Catalunya.
Contra l'acte de convocatòria, que exhaureix la via administrativa, i les bases reguladores, les entitats interessades poden interposar recurs contenciós administratiu davant el Tribunal Superior de Justícia de Catalunya, en el termini de dos mesos a comptar de la data de publicació en el Diari Oficial de la Generalitat de Catalunya.
Amb caràcter previ, contra l'acte de convocatòria, les entitats interessades poden interposar recurs de reposició davant el conseller/a de Governació i Relacions Institucionals, en el termini d'un mes a comptar de l'endemà de la publicació en el Diari Oficial de la Generalitat de Catalunya.
Bases reguladores de les subvencions per a projectes destinats a la recuperació i foment de la memòria democràtica, i la promoció de la pau i dels drets humans
Aquestes bases tenen per objecte regular les subvencions a projectes destinats a la recuperació i el foment de la memòria democràtica, i la promoció de la pau i dels drets humans a Catalunya.
En concret, es dóna suport a les línies temàtiques següents:
Projectes de recuperació i difusió de la memòria democràtica: preferentment, projectes de recollida de testimonis de l'exili i la deportació republicans, i de la postguerra catalana, així com també projectes de documentació i geolocalització de fosses comunes i llocs de repressió de la Guerra Civil i la postguerra a Catalunya.
Projectes de difusió i sensibilització en matèria de drets humans: preferentment, els centrats en la situació dels drets humans dins l'actual context socioeconòmic de Catalunya, i a proposar-hi noves línies d'actuació.
Projectes de difusió i sensibilització en el camp de la cultura de la pau: preferentment, projectes transversals i amb incidència intergeneracional.
Els projectes objecte d'aquestes subvencions s'han de realitzar íntegrament en el període comprès entre l'1 de setembre de 2014 i el 30 d'abril de 2015, i en la seva major part dins l'àmbit territorial de Catalunya.
Poden optar a les subvencions previstes en aquesta Ordre les entitats sense ànim de lucre i les fundacions, domiciliades a Catalunya, l'objecte de les quals tingui relació directa amb les finalitats que són objecte de subvenció en aquesta Ordre.
En queden excloses les entitats i fundacions orgànicament vinculades a partits polítics, organitzacions sindicals o associacions empresarials.
Activitats i conceptes subvencionables
Amb caràcter general, són despeses subvencionables les que responguin a la naturalesa de l'activitat subvencionada i es facin en l'àmbit temporal d'execució previst en la convocatòria.
3.1 Són subvencionables les despeses directament relacionades amb l'objecte de la subvenció, és a dir, les despeses derivades d'activitats destinades a la recuperació i el foment de la memòria democràtica, i la promoció de la pau i dels drets humans.
a ) Exposicions, llibres, publicacions i material divulgatiu.
b ) Cursos, congressos, jornades, conferències i seminaris.
c ) Recerca, recollida de fonts i documentació.
3.2 Es consideren no subvencionables les despeses indirectes i les derivades de les actuacions següents:
–L'adquisició de béns per al funcionament ordinari de les entitats.
–La construcció i adquisició de béns immobles, o obres de conservació o millora d'aquests béns.
–L'adquisició de maquinària, utillatge, mobiliari i equipaments, incloent-hi equips informàtics, així com els treballs d'instal·lació i muntatge que requereixin.
–Les atencions protocol·làries i de naturalesa similar, com ara obsequis o àpats.
Tampoc no són subvencionables els impostos directes, com l'IRPF, o indirectes, com l'IVA, el qual només serà subvencionable en els casos que l'entitat sigui consumidora final d'IVA, ni les cotitzacions a la Seguretat Social.
3.3 Cada entitat pot presentar un màxim d'un projecte, tant de forma individual com conjuntament amb altres entitats.
4.1 La dotació màxima de la convocatòria és la que estableix l'article 3 d'aquesta Ordre.
4.2 L'import de les subvencions no podrà ser en cap cas d'una quantitat que, aïlladament o en concurrència amb altres subvencions, ajuts, ingressos o recursos, superi el cost total de l'activitat subvencionada.
4.3 Les subvencions es concedeixen tenint en consideració les disponibilitats pressupostàries i la puntuació obtinguda d'acord amb els criteris de valoració establerts en la base 7.
4.4 L'import de les subvencions no podrà superar en cap cas el 60% del pressupost total de l'activitat subvencionada.
4.5 L'import de les subvencions no podrà superar en cap cas la quantitat de 10.000 euros.
4.6 Les subvencions que es concedeixin d'acord amb aquestes bases són compatibles amb ajuts complementaris públics i privats, i no són compatibles amb altres subvencions sol·licitades o concedides per al mateix projecte per qualsevol departament de la Generalitat durant l'any de la convocatòria.
5.1 Les entitats i fundacions sol·licitants formalitzaran la sol·licitud, d'acord amb el model normalitzat, mitjançant l'òrgan competent establert en les seves normes de funcionament intern.
5.2 Les sol·licituds es poden presentar per mitjans electrònics a través de l'Oficina Virtual de Tràmits ( http://www.gencat.cat/ovt ) o presencialment al registre de la Direcció General de Relacions Institucionals i amb el Parlament (c.
Tapineria, 10, 08002 Barcelona), sens perjudici del que estableix l'article 38.4 de la Llei 30/1992, de 26 de novembre, de règim jurídic de les administracions públiques i del procediment administratiu comú.
En el cas que la persona sol·licitant no disposi de signatura electrònica avançada, un cop emplenada i enviada la sol·licitud per mitjans electrònics des de l'Oficina Virtual de Tràmits, ha de descarregar i d'imprimir el document d'acusament de recepció que es generarà automàticament, signar-lo i fer-lo arribar, en el termini de 10 dies, a les dependències de la Direcció General de Relacions Institucionals i amb el Parlament (c.
Tapineria, 10, 08002 Barcelona), d'acord amb les previsions de l'article 38.4 de la Llei 30/1992, de 26 de novembre, de règim jurídic de les administracions públiques i del procediment administratiu comú.
Si no el presenta, es considerarà que l'entitat ha desistit de la seva petició.
La impossibilitat tècnica o d'altra índole de tramesa electrònica de la sol·licitud no eximeix, en cap cas, l'entitat o fundació sol·licitant de l'obligació de trametre-la dins del termini establert en la convocatòria.
5.3 Juntament amb la sol·licitud s'ha de trametre la documentació següent:
a ) Memòria explicativa i detallada de l'activitat per a la qual se sol·licita la subvenció, signada per la persona representant de l'entitat i segellada.
b ) Pressupost detallat d'ingressos i despeses, signat i segellat per la persona representant de l'entitat, amb indicació de la quantia global necessària, la quantia de la subvenció que se sol·licita i el detall de les fonts de finançament previstes.
c ) Fotocòpia compulsada del passaport de la persona signant (en el cas de persones estrangeres sense NIE).
d ) Documentació acreditativa de ser la persona representant legal de l'organització o entitat sol·licitant.
e ) Document de constitució de la persona jurídica representada, inscrit en el registre corresponent.
Si aquesta documentació està disponible en el Registre General de Dret i d'Entitats Jurídiques del Departament de Justícia, el Departament de Governació i Relacions Institucionals ho verificarà d'ofici.
f ) En el cas de tramitació per mitjans electrònics, l'annex de dades específiques.
Aquest formulari es pot descarregar des de l'Oficina Virtual de Tràmits ( http://www.gencat.cat/ovt ).
g ) Declaració responsable d'estar al corrent del compliment de les obligacions tributàries amb l'Agència Estatal d'Administració Tributària i amb l'Agència Tributària de Catalunya, així com amb la Tresoreria General de la Seguretat Social (incorporada en el formulari de sol·licitud).
h ) Declaració responsable de no tenir cap deute contret amb l'Administració de la Generalitat de Catalunya i les seves entitats autònomes (incorporada en el formulari de sol·licitud).
i ) En el cas que s'hagi sol·licitat o obtingut un altre ajut o subvenció per a la mateixa finalitat d'altres administracions públiques o entitats privades, declaració responsable en què s'especifiqui la quantitat i l'organisme atorgant (incorporada al formulari de sol·licitud).
j ) Declaració responsable sobre el compliment de les mesures d'integració social de discapacitats d'acord amb la normativa vigent (incorporada en el formulari de sol·licitud).
k ) Declaració responsable sobre l'eradicació de la violència masclista d'acord amb la normativa vigent (incorporada en el formulari de sol·licitud).
l ) Declaració responsable sobre el compliment de la normativa en matèria de política lingüística (incorporada en el formulari de sol·licitud).
m ) Declaració responsable de no incórrer en cap de les circumstàncies que preveu l'article 13 de la Llei 38/2003, de 17 de novembre, general de subvencions (incorporada en el formulari de sol·licitud).
o ) Declaració responsable de la fundació (si és el cas) que compleix l'obligació de presentar els comptes anuals al Protectorat de la Generalitat de Catalunya (incorporada en el formulari de sol·licitud).
p ) Declaració responsable que són certes i completes les dades que es detallen en la sol·licitud, així com en tota la documentació annexa (incorporada en el formulari de sol·licitud).
En el cas que diverses entitats i/o fundacions presentin conjuntament un mateix projecte, caldrà que cadascuna aporti la documentació i les declaracions responsables enumerades en aquesta base llevat dels apartats a ) i b ).
La memòria i el pressupost —apartats a ) i b )—, així com la sol·licitud, hauran de ser signades per totes i cadascuna de les entitats o fundacions sol·licitants.
5.4 La sol·licitud incorpora una autorització al Departament de Governació i Relacions Institucionals per fer les consultes necessàries per tal de verificar les dades d'identitat de la persona signant i les dades d'identificació fiscal de l'entitat o fundació sol·licitant, així com comprovar que l'entitat sol·licitant està al corrent de les obligacions tributàries i amb la Seguretat Social.
En cas que no s'autoritzi la comprovació, l'entitat ha de trametre juntament amb la sol·licitud una fotocòpia compulsada del document d'identitat de la persona signant i del document d'identificació fiscal de l'entitat sol·licitant, i també dels certificats acreditatius corresponents.
5.5 En el cas de tramitació presencial, tota la documentació presentada ha de ser original o còpia compulsada.
Per obtenir una còpia compulsada, cal aportar l'original i còpia de la documentació.
El registre en què es presenti la sol·licitud comprovarà la identitat de la còpia amb l'original, compulsarà la còpia i tornarà l'original a la persona sol·licitant.
En el cas de tramitació per mitjans electrònics, es poden presentar còpies digitalitzades dels documents, d'acord amb el que preveu l'article 35.2 de la Llei 11/2007, de 22 de juny, d'accés electrònic dels ciutadans als serveis públics.
El Departament de Governació i Relacions Institucionals pot sol·licitar a l'arxiu corresponent la confrontació del contingut de les còpies aportades.
Davant la impossibilitat d'aquesta confrontació i amb caràcter excepcional, pot requerir el sol·licitant perquè exhibeixi el document o la informació original.
L'aportació d'aquestes còpies implica l'autorització al Departament de Governació i Relacions Institucionals perquè accedeixi i tracti la informació personal que continguin aquests documents.
5.6 No serà necessari presentar la documentació de les lletres c), d) i e) del punt 5.3 que ja hagi estat lliurada amb anterioritat al Departament de Governació i Relacions Institucionals, sempre que no hagin transcorregut més de cinc anys des de la seva presentació i que no hagi sofert cap modificació.
En aquest cas, caldrà indicar la data i l'òrgan de presentació dels documents i el procediment a què feien referència.
En el cas de tramitació per mitjans electrònics, no és necessària l'aportació de la documentació acreditativa de la representació amb què actua la persona signant, si la signatura electrònica acredita que aquesta persona signant té poders suficients per actuar en nom de l'entitat sol·licitant.
5.7 En cas de resultar beneficiària, l'entitat o fundació sol·licitant haurà d'aportar el full de domiciliació bancària degudament emplenat, d'acord amb el model del Departament d'Economia i Coneixement.
No cal presentar aquesta documentació en el cas que s'hagi presentat amb anterioritat en el Departament de Governació i Relacions Institucionals, sempre que no hagin transcorregut més de cinc anys des de la seva presentació i que no hagi sofert cap modificació.
5.8 L'òrgan competent per a la tramitació i la gestió de les sol·licituds pot demanar la informació complementària que consideri necessària per avaluar les sol·licituds.
5.9 La presentació de la sol·licitud comporta l'acceptació plena de les bases de la convocatòria.
6.1 L'òrgan competent per a l'ordenació i la instrucció del procediment de concessió de les subvencions a què es refereixen aquestes bases és la persona titular de la Subdirecció General de Memòria, Pau i Drets Humans.
6.2 Si la sol·licitud no compleix els requisits establerts o no s'hi adjunten els documents esmentats, l'òrgan instructor requerirà l'entitat perquè, en el termini de deu dies hàbils, esmeni els defectes o adjunti els documents corresponents, amb la indicació que, si no ho fa, es considerarà que desisteix de la seva petició, d'acord amb el que disposa l'article 71 de la Llei 30/1992, de 26 de novembre.
6.3 L'incompliment dels requisits no esmenables o la presentació de la sol·licitud fora del termini establert comporten la inadmissió de la sol·licitud.
7.1 Una comissió avaluarà les sol·licituds presentades i emetrà l'informe corresponent, a partir del qual l'òrgan instructor elevarà la proposta de resolució a la persona titular de la Direcció General de Relacions Institucionals i amb el Parlament, que resoldrà el procediment.
La proposta de resolució s'ha de motivar aplicant els criteris de valoració previstos en aquestes bases.
7.2 Els membres de la Comissió de Selecció són nomenats per la persona titular de la Direcció General de Relacions Institucionals i amb el Parlament.
La Comissió de Selecció està integrada per la persona titular de la Subdirecció General de Memòria Pau i Drets Humans, que la presideix, i dos/dues tècnics/ques del departament competent en matèria de recuperació i foment de la memòria democràtica, i de promoció de la pau i dels drets humans.
Actuarà com a secretari/ària de la Comissió un/una funcionari/ària adscrit/a a l'Assessoria Jurídica del Departament de Governació i Relacions Institucionals.
Es vetllarà per garantir la paritat de gènere en la Comissió de Selecció, sempre que sigui possible.
7.3 El procediment de concessió de la subvenció amb independència de la línia temàtica del projecte, es farà en règim de concurrència competitiva, d'acord amb els criteris següents i sobre un màxim total de 100 punts, repartits de la manera següent:
a ) Qualitat del projecte presentat (fins a 30 punts).
Amb aquest criteri es valora la coherència, concreció, claredat i detall de la proposta; públic destinatari, i objectius i resultats esperats, i també la presència d'indicadors d'avaluació qualitatius i quantitatius.
b ) Viabilitat tècnica i econòmica del projecte (fins a 20 punts).
Amb aquest criteri es valoren la trajectòria de l'entitat o fundació i la claredat, detall i pertinença del pressupost, així com també el grau d'adaptació del projecte a l'activitat i la diversitat de fonts de finançament addicionals.
c ) Interès social a Catalunya (fins a 20 punts).
Amb aquest criteri es valora la incidència social que el projecte pot tenir a Catalunya, i la seva projecció i impacte.
d ) Assumpció de les línies temàtiques d'actuació preferents (fins a 10 punts).
Amb aquest criteri es valora l'adequació del projecte a les línies temàtiques d'actuació preferents indicades a la base 1 d'aquesta Ordre.
f ) Col·laboració amb altres entitats sense ànim de lucre (fins a 10 punts)
Amb aquest criteri es valora la integració del projecte subvencionat en un marc de col·laboració amb altres entitats o fundacions.
g ) Pla de comunicació (fins a 5 punts).
Amb aquest criteri es valora l'abast de la difusió del projecte, segons els mitjans emprats per part de les entitats i fundacions per difondre les activitats.
h ) Contribució de l'activitat a la cohesió territorial (fins a 5 punts).
Amb aquest criteri es valoren el grau de descentralització i el nivell d'incidència del projecte arreu del territori, per tal de contribuir a l'equilibri territorial.
En cas d'empat, la Comissió de Selecció ha de donar preferència al projecte que tingui una puntuació més alta en el criteri 7.3 d ) i, si l'empat persistís, en els criteris 7.3 a ), b ) i c ), per aquest ordre.
7.4 Els projectes que no obtinguin un mínim de 60 punts no seran subvencionables.
Les subvencions s'atorgaran en ordre descendent de puntuació fins a exhaurir l'import total de la dotació de la convocatòria.
8.1 La resolució de la convocatòria correspon a la persona titular de la Direcció General de Relacions Institucionals i amb el Parlament, d'acord amb la Resolució GRI/1728/2013, de 18 de juliol, de delegació de competències de la vicepresidenta del Govern i consellera de Governació i Relacions Institucionals.
8.2 La resolució i notificació de les subvencions s'efectuaran en el termini màxim de quatre mesos a comptar de la data de finalització del termini de presentació de les sol·licituds.
D'acord amb el que estableix l'article 54.2 apartat e ) de la Llei 26/2010, de 3 d'agost, un cop transcorregut aquest termini de quatre mesos sense que s'hagi dictat i notificat resolució expressa, les sol·licituds s'entendran desestimades.
8.3 La Direcció General de Relacions Institucionals i amb el Parlament ha de notificar individualment la resolució de la convocatòria a les entitats o fundacions interessades, d'acord amb els articles 58 i 59 de la Llei 30/1992, de 26 de novembre, de règim jurídic de les administracions públiques i del procediment administratiu comú.
8.4 Contra la resolució, que exhaureix la via administrativa, les entitats o fundacions interessades poden interposar recurs contenciós administratiu davant el Tribunal Superior de Justícia de Catalunya en el termini de dos mesos des de la notificació, en els termes que preveu la Llei 29/1998, de 13 de juliol, reguladora de la jurisdicció contenciosa administrativa, i, potestativament, recurs de reposició davant de la persona titular del departament competent en matèria de recuperació i foment de la memòria democràtica, i la promoció de la pau i dels drets humans, en el termini d'un mes des de la notificació, d'acord amb els articles 116 i 117 de la Llei 30/1992, de 26 de novembre, de règim jurídic de les administracions públiques i del procediment administratiu comú.
8.5 D'acord amb l'article 18 de la Llei 38/2003, de 17 de novembre, general de subvencions, i l'article 94.6 del Text refós de la Llei de finances públiques de Catalunya, si l'import de l'ajut atorgat, individualment considerat, és igual o superior a 3.000,00 euros, l'òrgan concedent en farà publicitat en el Diari Oficial de la Generalitat de Catalunya, sens perjudici que pugui adoptar altres formes complementàries de publicitat.
8.6 S'entén acceptada la subvenció si l'entitat o fundació proposada com a beneficiària no hi renuncia de manera expressa en el termini de deu dies hàbils a comptar de l'endemà de rebre la notificació de la concessió.
En cas que es produeixi alguna renúncia, l'òrgan competent per resoldre la convocatòria pot adjudicar l'ajut a la sol·licitud amb més puntuació entre les no subvencionades, sempre que superin la qualificació de 60 punts prevista a la base 7.4.
Les acceptacions de les renúncies i les substitucions s'han de notificar individualment a les entitats o fundacions interessades, d'acord amb els articles 58 i 59 de la Llei 30/1992, de 26 de novembre, de règim jurídic de les administracions públiques i del procediment administratiu comú.
10.1 El pagament de l'ajut es farà mitjançant transferència bancària al compte corrent indicat amb aquesta finalitat per l'entitat o fundació beneficiària.
10.2 Per tal de garantir la qualitat dels projectes, i ateses les característiques de la majoria de les entitats i fundacions beneficiàries, el pagament de la subvenció s'ordena de la manera següent:
a ) El 50% de l'import de la subvenció atorgada, en concepte de bestreta, un cop transcorregut el termini previst en la base 8.6.
Per al pagament d'aquesta bestreta no s'exigeix la prestació de garantia.
b ) El 50% de l'import restant de la subvenció atorgada s'efectuarà un cop acomplert el tràmit de justificació a què fa referència la base 12.
Termini i forma de justificació
11.1 Un cop finalitzat el projecte subvencionat les entitats o fundacions beneficiàries han de justificar davant la Direcció General de Relacions Institucionals i amb el Parlament la realització efectiva del projecte dins el termini previst a la base 1.
En tot cas, el termini de justificació fineix el dia 29 de maig de 2015.
11.2 La documentació justificativa s'ha de trametre per qualsevol dels mitjans que estableix la Llei 30/1992, de 26 de novembre, de règim jurídic de les administracions públiques i del procediment administratiu comú.
11.3 La documentació justificativa ha de contenir:
a ) Una memòria detallada que expliqui el compliment de la finalitat del projecte subvencionat, amb indicació de les activitats realitzades i els resultats obtinguts.
En aquesta memòria s'han d'explicar tots els aspectes necessaris per evitar dubtes en la imputació de les despeses i poder relacionar aquestes activitats amb els justificants econòmics de la despesa realitzada.
La memòria ha d'estar signada pel representant legal i dur el segell de l'entitat o fundació.
b ) Una memòria econòmica que relacioni la totalitat d'ingressos i despeses del projecte amb independència de l'import subvencionat.
En aquesta memòria han de constar la totalitat de despeses relacionades amb el projecte, d'acord amb el pressupost presentat a la sol·licitud, i tots els ingressos o subvencions, amb indicació de l'import, procedència i estat d'efectivitat, incloent-hi l'aportació de la Direcció General de Relacions Institucionals i amb el Parlament.
El model normalitzat de memòria econòmica es pot trobar al web de l'Oficina Virtual de Tràmits ( http://www.gencat.cat/ovt ), al web del Departament de Governació i Relacions Institucionals ( http://www.gencat.cat/governacio ), o recollir en persona a la Direcció General de Relacions Institucionals i amb el Parlament (c.
c ) Una relació numerada de les factures de totes les despeses realitzades del projecte, les factures originals per l'import dels conceptes subvencionats per la Direcció General de Relacions Institucionals i amb el Parlament, i els respectius comprovants de pagament, així com altres documents de valor probatori equivalents amb validesa en el tràfic jurídic mercantil o eficàcia administrativa que demostrin la realització de la despesa per a la qual se sol·licita la subvenció d'acord amb el model normalitzat que es pot trobar al web de l'Oficina Virtual de Tràmits ( http://www.gencat.cat/ovt ), al web del Departament de Governació i Relacions Institucionals ( http://www.gencat.cat/governacio ), o recollir en persona a la Direcció General de Relacions Institucionals i amb el Parlament (c.
D'acord amb l'article 31.2 de la Llei 38/2003, de 17 de novembre, general de subvencions, es considerarà despesa realitzada la que ha estat efectivament pagada amb anterioritat a la finalització del període de justificació.
Les factures, que han d'anar a nom de l'entitat o fundació beneficiària de la subvenció, s'han d'emetre durant el període de realització del projecte, entre l'1 de setembre de 2014 i el 30 d'abril de 2015, d'acord amb el que estableix l'article 1 de l'Ordre de convocatòria.
d ) D'acord amb l'article 31.3 de la Llei 38/2003, de 17 de novembre, general de subvencions, en el cas de despeses de subministraments i de prestació de serveis, quan aquestes siguin superiors a 18.000 euros (IVA exclòs), el beneficiari ha de sol·licitar com a mínim tres ofertes de diferents proveïdors, amb caràcter previ a la contractació del compromís per a la prestació del servei o el lliurament del bé, llevat que per les característiques especials de les despeses subvencionables no hi hagi en el mercat un nombre suficient d'entitats que el subministrin o el prestin..
L'elecció entre les ofertes presentades, que s'han d'aportar en la justificació o, si escau, en la sol·licitud de la subvenció, s'ha de fer d'acord amb els principis d'eficiència i economia, i quan l'elecció no recaigui en la proposta econòmica més avantatjosa s'ha de justificar expressament en una memòria.
e ) Una mostra dels elements informatius, divulgadors i publicitaris relacionats amb el projecte subvencionat i, en el cas de l'edició de llibres o altres publicacions, dos exemplars del llibre o publicació subvencionats.
11.4 Si un cop transcorregut el termini establert per a la justificació, l'entitat o fundació no ha presentat la documentació, l'òrgan administratiu competent requerirà que la presenti en el termini improrrogable de quinze dies hàbils.
La falta de presentació de la justificació en el termini establert en aquesta base comporta l'exigència del reintegrament i d'altres responsabilitats establertes en la Llei general de subvencions.
La presentació de la justificació en el termini addicional que estableix aquest apartat no eximeix l'entitat o fundació beneficiària de les sancions que corresponguin d'acord amb la Llei general de subvencions.
Si els documents presentats com a justificació són incorrectes o incomplets, es comunicarà a l'entitat o fundació interessada la necessitat d'esmenar les anomalies detectades en un termini màxim de deu dies hàbils, a comptar de l'endemà de la notificació, amb l'advertiment que, si no ho fa, es procedirà a la revocació de la subvenció i, si escau, al reintegrament de la bestreta.
11.5 La subvenció es reduirà en funció del grau d'incompliment, quan l'entitat no acrediti, mitjançant els originals dels justificants presentats, l'import total del pressupost del projecte d'acord amb la resolució d'atorgament, i sempre que s'hagi complert la finalitat per a la qual es va atorgar la subvenció.
En cap cas la suma de subvencions i ajuts rebuts pot superar l'import total de la despesa realitzada.
Altres obligacions de les entitats o fundacions beneficiàries
Les entitats o fundacions beneficiàries han de complir les obligacions que estableix la legislació vigent en matèria de subvencions i, en concret:
a ) Dur a terme el projecte subvencionat d'acord amb el programa presentat i col·laborar en les tasques de seguiment i de coordinació proposades per la Direcció General de Relacions Institucionals i amb el Parlament.
b ) Notificar a la Direcció General de Relacions Institucionals i amb el Parlament els ajuts obtinguts o demanats a altres administracions o entitats públiques o privades, nacionals o internacionals, rebuts amb posterioritat a la presentació de la sol·licitud de la convocatòria corresponent.
c ) Proporcionar en tot moment la informació que els sigui requerida respecte a la subvenció concedida i sotmetre's a les actuacions de comprovació de la Direcció General de Relacions Institucionals i amb el Parlament, de la Intervenció General de la Generalitat, de la Sindicatura de Comptes i altres òrgans competents d'acord amb la normativa aplicable.
d ) Incloure l'expressió "Amb la col·laboració de la Direcció General de Relacions Institucionals i amb el Parlament del Departament de Governació i Relacions Institucionals" i el logotip del Departament de Governació i Relacions Institucionals en tots els elements informatius i de difusió relacionats amb l'activitat subvencionada.
e ) Cedir al Departament de Governació i Relacions Institucionals de la Generalitat de Catalunya, prèvia formalització del contracte de cessió corresponent, els drets d'explotació sobre l'obra resultant del projecte subvencionat, especialment els de reproducció, distribució, comunicació pública i transformació, que es podran exercir en concurrència amb el propi beneficiari.
Sens perjudici d'això, i d'acord amb el Reial decret legislatiu 1/1996, de 12 d'abril, que aprova el text refós de la Llei de propietat intel·lectual, en les activitats que impliquin l'ús públic de l'obra s'hi farà constar l'autoria dels treballs que la integrin.
Revocacions i infraccions administratives
L'incompliment per part de les persones beneficiàries de qualsevol de les obligacions que estableixen les bases reguladores i la convocatòria, o de la resta d'obligacions establertes per la normativa aplicable, o la no-realització d'una part o de la totalitat de les activitats subvencionades, són causa de revocació parcial o total de l'ajut concedit.
Sens perjudici d'això, els incompliments esmentats poden ser constitutius d'una infracció administrativa en matèria de subvencions i poden donar lloc a la incoació del procediment sancionador corresponent.
Tractament de dades de caràcter personal
D'acord amb la Llei orgànica 15/1999, de 13 de desembre, de protecció de dades de caràcter personal (LOPD), les dades de caràcter personal de les persones sol·licitants seran tractades amb la finalitat exclusiva de gestionar i tramitar aquesta convocatòria d'acord amb els principis de seguretat i confidencialitat que la normativa sobre protecció de dades estableix.
En tot allò que no estigui previst en aquestes bases, les entitats i fundacions beneficiàries dels ajuts queden subjectes a les disposicions sobre subvencions del capítol IX del Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, així com a la normativa bàsica en matèria de subvencions i la resta de la normativa aplicable.